Inhoud wat raak vat en bande bou | Lemonade Hub
Wat ons skep
Inhoud wat RAAK VAT en bande bou
Boeiende inhoud, doeltreffende kommunikasiestrategieë en vars en oorspronklike idees verg dinkwerk, kreatiwiteit en toewyding. Om die regte aanslag en toon vir verskillende teikengehore te gebruik vereis insig en taalvernuf. Lemonade Hub skep inhoud wat saak maak – gefokusde, interessante en visuele kommunikasie- en opleidingsmateriaal wat boodskappe laat uitstaan.
Lemonade Hub is ’n kommunikasiekonsultasiediens wat spesialiseer in inhoudstrategieë, inligtingontwerp, kopieskryf, taalversorging, asook opleiding wat vaardighede bou (soos pasgemaakte werksessies oor leierskap, spanvaardighede, sosiale media, openbare toesprake en korporatiewe welstand).
Ons diens is gebou rondom betroubare virtuele en fisiese netwerke. Ons is ’n dinkvennoot oor oplossings vir kommunikasie- en vaardigheidsopleidingsbehoeftes. Al ons kliënte kry die toegevoegde waarde van kreatiewe insette, strategiese beplanning en ’n vars perspektief. Ons neem inisiatief om seker te maak dat al die inhoud wat ons skep in die kol is en wérk.
Inhoud wat saak maak
Ons is ’n eenstophub vir kommunikasie in die taal en formaat wat die beste waarde toevoeg. Dis ons doelwit om inhoud vir bepaalde teikengehore te laat werk. Ons wil kliënte se unieke stem oordra. Ons vertel jóú storie – duidelik, gefokus en met woema.
Bestuur die eintlike storie
Kommunikasie vir verskeie mediums
Van interne en eksterne korporatiewe kommunikasie tot sosiale bemarking en mediaskakelwerk – ons spesialiseer in die skep van oorspronklike, treffende en in-die-kol inhoud en stories vir verskeie mediums en sektore. Ons werk met kliënte wêreldwyd.
Gee jou boodskap woema
Ons gee resultate in ’n veeleisende mark wat voortdurend verander. Ons het die kennis, hulpbronne en navorsingsvermoë om tyd en geld effektief te benut. Ons help kliënte om verandering te voorsien en boodskappe dienooreenkomstig aan te pas.
Bly relevant. Lees hier hoe.
Pasgemaakte diens is ’n integrale deel van hoe ons projekte aanpak. Ons produksietyd is aanpasbaar en ons werk binne kliënte se begroting om die beste resultate en waarde vir geld te verseker terwyl ons unieke inhoud ontwikkel. Ons help ook graag ons kliënte vaardighede bou sodat ons nie elke keer die wiel van voor af hoef uit te vind nie.
Ondersoek beter maniere om bemarking te laat praat